CELEX: 62008CN0333
Language: fi
Date: 2008-07-18 00:00:00
Title: Asia C-333/08: Kanne 18.7.2008 — Euroopan yhteisöjen komissio v. Ranskan tasavalta

8.11.2008   
            
            
               FI
            
            
               Euroopan unionin virallinen lehti
            
            
               C 285/16
            
         Kanne 18.7.2008 — Euroopan yhteisöjen komissio v. Ranskan tasavalta
   (Asia C-333/08)
   (2008/C 285/27)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamies: B. Stromsky)
   
      Vastaaja: Ranskan tasavalta
   Vaatimukset
   
               —
            
            
               on todettava, että Ranskan tasavalta ei ole noudattanut EY:n perustamissopimuksen 28 artiklan mukaisia velvoitteitaan, koska se on suhteellisuusperiaatetta noudattamatta säätänyt ennakkolupajärjestelmästä valmistuksen apuaineille ja elintarvikkeille, joiden valmistuksessa on käytetty valmistuksen apuaineita, jotka ovat peräisin muista jäsenvaltioista, joissa ne on laillisesti valmistettu ja/tai saatettu markkinoille
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteellaan komissio vetoaa Ranskan lainsäädännöstä aiheutuviin valmistuksen apuaineiden kaupan rajoituksiin. Säätämällä ennakkolupajärjestelmästä näille tuotteille samoin kuin elintarvikkeille, joiden valmistuksessa on käytetty muista jäsenvaltioista peräisin olevia, siellä laillisesti valmistettuja ja/tai markkinoille saatettuja valmistuksen apuaineita, tämä säännöstö tekisi näiden elintarvikkeiden ja aineiden markkinoille saattamisen vaikeammaksi ja kalliimmaksi ja rajoittaisi näin yhteisönsisäistä kauppaa.
   Komission mukaan ennakkolupajärjestelmä voisi tietyissä olosuhteissa olla oikeutettu kansanterveydellisellä perusteella, mutta järjestelmän pitäisi joka tapauksessa täyttää suhteellisuuskriteeri ja vastata oikeuskäytännössä asetettuja edellytyksiä, erityisesti niitä, jotka on ilmaistu yhteisöjen tuomioistuimen asiassa C-24/00, komissio v. Ranska, 5.2.2004 antamassa tuomiossa. Käsiteltävänä olevassa asiassa useat näistä ehdoista eivät kuitenkaan täyty, sillä säännöstössä tarkoitettuihin menettelyihin pääseminen ei ole helppoa eikä nopeaa ja kielteinen lupapäätös voi johtaa kanteeseen tuomioistuimessa.